FBI advarer mod at bruge offentlige ladestik

Federal Bureau of Investigation, FBI, har udsendt en advarsel mod at benytte offentlige ladestik til af få strøm på mobilen. Kriminelle har nemlig fundet ud af at bruge stikkene til at overføre malware og overvågningssoftware til telefonen, advares der.

Offentlige ladestik findes typisk i storcentre, lufthavne og hoteller.

Metoden er kendt som Juice Jacking og på hjemmesiden forklarer FCC, hvordan kriminelle efterlader inficerede kabler i laderne. Der har angiveligt også været tilfælde, hvor gaver, der gives som en gratis gave, er inficerede.

Avoid using free charging stations in airports, hotels or shopping centers. Bad actors have figured out ways to use public USB ports to introduce malware and monitoring software onto devices. Carry your own charger and USB cord and use an electrical outlet instead. pic.twitter.com/9T62SYen9T
— FBI Denver (@FBIDenver) April 6, 2023

FCC giver følgende råd for at undgå Juice Jacking:

Undgå at bruge en offentlig USB-ladestation. Brug en stikkontakt i stedet for.

Medbring strømforsyning, biloplader og dine egne USB-kabler, når du rejser.

Medbring en bærbar oplader eller eksternt batteri.

Overvej at medbringe et opladningskabel, som forhindrer data i at sende eller modtage under opladning.

Hvis du tilslutter din enhed til en USB-port, og der vises en prompt, der beder dig om at vælge “del data” eller “kun opladning”, skal du altid vælge “kun opladning”.

Det er også muligt at anskaffe et “USB-kondom” i form af en adapter, der blokerer for overførsel af data. Adapteren monteres mellem USB-kablet og det offentlige ladestik.

Læs også: Hackere retter skytset mod ladestandere.

FBI advarer mod at bruge offentlige ladestik